Магнитогорскехь охьахаьрцинчу цIийнан херцаршлара 39 дакъа хьаладаккха аьтто хилла орцанхойн. ГIалин администрацин пресс-гIуллакххоша бина и хаам. Тахана лаьтте кховдор бу белларш. Магнитогорскерчу а, Челябинскерчу а, Москохарчу а дарбан хIусамашкахь Iуьллуш ву лазийна пхи стаг, шайлахь 11 бутт болу бер а долуш. 35 сахьт хан яьккхина цу беро херцаршлахь. Москохарчу клинике кхачийна и кIант, карарчу хенахь кхерамечу мIаьргонех хьалхаваьлла лору иза лоьраша.